Juhtumi kirjeldus

Klient: Targalt Internetis konsortsium

Eesmärk: luua ülesannete veeb algajale küberkaitsjale, mis sisaldab

* ülesandeid (12tk)
* loetelu sobilikest õppimis-keskkondadest
* ideekava küberkaitset puudutavatest rollidest võistlustelt.

Ajakava: 3 kuud

Lõplik tulemus: https://ylesanded.targaltinternetis.ee/

Ressurss:

* 1 projektijuht
* 3 ülesannete loojat
* 1 teenuse/veebi administraator
* 1 erinevate keskkondade loetelu jooja ja analüüsja
* 1 veebi- ja kasutatavuse disainer
* 2 programmeerijat
* 3 testijat

Projektijuht kohtub kliendiga projekti tegemise jooksul 5 korda. Koostab projektiplaani ja ressursside plaani ja lõpuaruande. Viib läbi kohtumisi meeskonnaga (nii palju kui vaja). Projektijuht registreerib ka domeeninime ja teeb kokkuleppe teenusepakkujaga, kus antud teenust hoiustama hakatakse.

Ülesannete loojad: üks ülesannete looja lubas teha ühe ülesande ja selleks kulub tal aega 1 kuu. Teine ülesannete looja lubas teha 8 ülesannet ja selleks kulub tal aega keskmiselt 1-2 nädalat ülesande kohta. Kolmas ülesannete looja lubas teha 3 ülesannet ja selleks kulub tal aega 3 nädalat ühe ülesande kohta.

Programmeerijad loovad veebilehe antud materjali alusel. Üks programmeerija tegeleb veebilehe üldise struktuuri loomisega; teine loob ülesanded, kui need on valmis.

Disainer loob veebilehele kujunduse. Disainer palus jagada oma ülesanded erinevateks etappideks – prototüübi loomine ja testimine, visuaali loomine ja testimine, disaini kandmine lõplikusse veebi, kasutajate rahulolu visuaaliga tagasisidestamine.

Testijad testivad ülesandeid ja veebi. Kõik testijad testivad kõiki ülesandeid. Üks testijatest testib ka veebilehe toimimist.

Teenuste/veebi administraator saades info projektijuhilt domeeninime ja hoiustamise (ing. Hostimise) kohta seab keskkonna valmis, installeerib kokku lepitud teenuslehe serverisse ja uuendab teenust, kui vaja.